“ชวน” ย้ำพร้อมลงมติแก้ รธน. วาระแรก 17-18 พ.ย.นี้ ไม่กังวลม็อบบุก
“ชวน หลีกภัย” ประธานรัฐสภา ย้ำพร้อมลงมติแก้ รธน. วาระแรก 17-18 พ.ย.นี้ ไม่กังวลม็อบบุก
“ชวน หลีกภัย” ประธานรัฐสภา ย้ำพร้อมลงมติแก้ รธน. วาระแรก 17-18 พ.ย.นี้ ไม่กังวลม็อบบุก
13 พ.ย. 2563

นายชวน หลีกภัย ประธานรัฐสภา ย้ำความพร้อมในการพิจารณาลงมติร่างแก้ไขรัฐธรรมนูญ ทั้ง 7 ฉบับในวาระแรก ระหว่างวันที่ 17-18 พ.ย.นี้ ส่วนการรักษาความปลอดภัย หากมีมวลชนมาชุมนุมเพื่อติดตามการลงมติของรัฐสภานั้น ไม่ได้มีการกำชับมาตรการใดเป็นพิเศษ เพราะรัฐสภามีมาตรการดูแลความปลอดภัยอยู่แล้ว
ส่วนกรณีที่คณะรัฐมนตรี (ครม.) ส่งร่าง พ.ร.บ.การออกเสียงประชามติ ให้ที่ประชุมร่วมรัฐสภาพิจารณาในฐานะเป็นกฎหมายที่เกี่ยวข้องกับการปฏิรูปประเทศนั้น นายชวน กล่าวว่า จะมีการประชุมนัดพิเศษ ซึ่งรอการกำหนดเวลาภายหลังการพิจารณาลงมติรับหลักการญัตติร่างแก้ไขรัฐธรรมนูญทั้ง 7 ฉบับเสร็จสิ้น ซึ่งจะไม่มีการตั้งคณะกรรมการฯ ตามรัฐธรรมนูญขึ้นมาชี้ขาดว่าเป็นร่างกฎหมายที่เกี่ยวข้องกับการปฏิรูปจริงหรือไม่ เนื่องจากฝ่ายกฎหมายของรัฐสภาได้ตรวจสอบแล้ว และก่อนที่ ครม.จะส่งมาก็ได้พิจารณาแล้วเช่นกัน